**Hallituksen kokous 2/2018 Pöytäkirja**

Aika: lauantai 27.10.2018 klo 13.00

Paikka: Hotelli Scandic, Hämeenkatu 1, Tampere, Viinikka-kabinetti

Läsnä: Heli Hyttinen (siht.), Hanna Linna-Varis, Jari Näres, Eeva Sauri, Eero Sauri (suvun pää), Heikki Sauri, Markku Sauri (pj.) ja Olli Sauri

1. Kokouksen avaus, päätösvaltaisuus ja läsnäolijoiden toteaminen

Puheenjohtaja avasi kokouksen. Todettiin läsnäolijat. Kokous todettiin laillisesti koolle kutsutuksi ja päätösvaltaiseksi. Esityslista liitteineen on lähetetty hallituksen jäsenille sähköpostitse 7.10.2018.

1. Työjärjestyksen hyväksyminen  
   Päätösehdotus: Hyväksytään esityslista työjärjestykseksi.

Päätös: Esityksen mukainen.

1. Edellisen kokouksen 3.2.2018 pöytäkirjan hyväksyminen  
   Pöytäkirja 1/2018 on toimitettu hallituksen jäsenille helmikuussa 2018 ja on nähtävillä kotisivuilla.

Päätösehdotus: Kirjataan edellisen kokouksen 3.2.2018 pöytäkirja hyväksytyksi. Puheenjohtaja ja sihteeri allekirjoittavat sen.

Päätös: Puheenjohtaja ja sihteeri allekirjoittivat 3.2.2018 ja 6.2.2017 pidettyjen sähköpostikokousten pöytäkirjat, jotka kirjattiin hyväksytyiksi.

1. Sukuseuran taloustilanne

Rahastonhoitaja ilmoittaa, että seuran pankkitilin saldo syyskuun lopussa on 1774,93€. Uusia jäsenmaksuja ei edellisen kokouksen jälkeen ole sukuseuran tilille maksettu. Kuluvan 3-vuotiskauden jäsenmaksun on toistaiseksi maksanut 60 henkilöä. Edellisellä kaudella 2013-2016 jäsenmaksun maksoi 88 henkilöä. Kuluvalle kaudelle 2016-2019 on budjetoitu 80 jäsenmaksua.

Päätösehdotus: Merkitään tiedoksi ja muistutetaan sukulaisia jäsenmaksusta seuraavassa jäsenkirjeessä.

Päätös: Ehdotuksen mukainen.

1. Sukuseuran toiminta- ja taloussuunnitelman 2016 – 2019 seuranta

Hattulan sukukokouksen vahvistama TTS 2016-2019 on nähtävillä kotisivuilla. Keskustellaan toiminta- ja taloussuunnitelman toimeenpanon tilanteesta:

* sukututkimus
* sukuhistorian ylläpito ja säilyttäminen
* jäsenrekisteri
* nuoret sukupolvet
* tiedotus- ja julkaisutoiminta

Päätösehdotus: Hallitus tekee suunnitelman toimeenpanoa koskevat tarvittavat päätökset.

Päätös: Sukututkimusta jatketaan ja etenkin sukutarinoita toivotaan lisää. Eero Sauri ja Olli Sauri auttavat osaltaan Lempin tarinan aikaansaamisessa.

Heikki antoi sukuseuran käyttöön Einon oikoluetun sotapäiväkirjan, joka voidaan julkaista sukuseuran kotisivuilla suojatussa historia-osuudessa. Sotapäiväkirja on myös sopiva aihe seuraavaan sukukokoukseen.

Hanna lupautui kirjoittamaan sukutarinaa omasta sukuhaarastaan sukukokoukseen mennessä.

Sukuhistoriatietojen päivitys tehdään sukuhaaroittain 30.3.2019 mennessä Ollille, joka päivittää sukupuun ja sukutaulut sukukokoukseen mennessä. Tiedot kerää ja välittää Ollille kukin hallituksen jäsen oman sukuhaaransa osalta.

Jäsenrekisterin päivitykset yhteystietoineen ilmoitetaan sihteerille samoin maaliskuun loppuun mennessä. Hallituksen jäsenet koordinoivat päivitystä sukuhaaransa osalta.

Nuoret sukupolvet jatkavat matalan kynnyksen pop up –tapaamisia, joista ensimmäinen oli Tampereella toukokuussa 2018.

Tiedotus- ja julkaisutoimintaa varten sukuseuralla on kotisivut ja Facebook-ryhmä, jossa on noin 40 jäsentä. Lisäksi sähköpostitse sukuseuran jäsenille lähetetään jäsenkirjeitä vuosittain. Todettiin, että matrikkelin kerääminen ei ole herättänyt toivottua kiinnostusta, sillä kotisivuille on saatu alle 10 henkilön vapaamuotoiset henkilöesittelyt. Pyritään edelleen kannustamaan jäseniä matrikkelitietojen antamiseen ja otetaan asia esille tarvittaessa myös sukukokouksessa.

1. Alustavaa yhteistä pohdintaa vuoden 2019 sukukokouksen järjestämisestä

* edellisen sukukokouksen palautteen huomioon ottaminen
* sukukokouksen pääteema ja ohjelman suuntaviivat
* paikka, ajankohta ja kesto (1- tai 2- päiväinen)
* ”rästit” (Lempin ja Einon elämänvaiheet talteen)
* sukukokouksen markkinointi
* sukuseuran toimielinten valmistelu seuraavalle kaudelle
* TTS 2019-2022 valmistelu

Päätösehdotus: Kirjataan keskustelun tuloksena syntyneet ajatukset ja suuntaviivat valmistelutyön pohjaksi. Keskustellaan valmistelusta.

Päätös: Päätettiin pitää yksipäiväinen sukukokous Vanajan kirkon viereisellä seurakuntatalolla lauantaina 8.6.2019.

Aamukahvia tarjoillaan vapaamuotoisen seurustelun merkeissä kello 9.30 alkaen. Sukukokouksen avaussanat lausutaan tuntia myöhemmin.

Kokouksen teemana on Vanajaan liittyvä suvun historia.

Sukukokouksen markkinoinnista vastaavat puheenjohtaja ja sihteeri sekä kukin hallituksen jäsen sukuhaaroittain. Tavoitteena on saada paikalle osallistujia jokaisesta sukuhaarasta.

Sukuhaarojen tulevat hallituspaikat valmistellaan keväällä hyvissä ajoin niin, että sukukokoukselle voidaan tehdä selkeät esitykset.

Hallitus esittää sukukokoukselle yksimielisesti, että suvun päänä myös seuraavalla sukukokouskaudella 2019 – 2022 jatkaa suostumuksensa mukaisesti Eero Sauri.

1. Sukuseuran kunniajäsenyys

Seuran sääntöjen 3-kohdan mukaan ”hallituksen esityksestä voi vuosikokous kutsua sukuseuran kunniajäseneksi henkilön, joka on erityisen ansioitunut seuran toiminnassa.” Sukuseura on toistaiseksi kutsunut yhden kunniajäsenen: Kaija Näres-Kekin Aulangon kokouksessa vuonna 2013.

Päätösehdotus: Keskustellaan sääntöjen 3 kohdassa mainitusta kunniajäsenyydestä.

Päätös: Hallitus päätti esittää seuraavalle sukukokoukselle, että sukuseuran kunniajäsenyys myönnetään Eero Saurille ja Ilari Satkalle sekä postuumisti Markus Saurille, jotka ovat sukuseuran perustajajäsenet Kaija Näres-Kekin ohella.

1. Jäsenkirjeen lähettäminen

Päätösehdotus: Keskustellaan liitteenä olevan alustavan luonnoksen pohjalta lähetettävästä jäsenkirjeestä.

Päätös: Puheenjohtaja ja sihteeri viimeistelevät jäsenkirjeen liitteenä olevan luonnoksen pohjalta. Siihen lisätään päätetyt ennakkotiedot kesän 2019 sukukokouksesta. Jäsenkirje lähetetään sähköpostitse ennen joulua.

1. Seuraavasta hallituksen kokouksesta sopiminen

Päätösehdotus: Hallitus päättänee sopia kokousajankohdasta kevättalvelle/alkukevääseen 2019.

Päätös: Puheenjohtaja ja sihteeri kutsuvat hallituksen koolle sukukokousvalmistelujen vaatimalla tavalla. Tarvittaessa pidetään sähköpostikokouksia.

1. Muut mahdolliset asiat

Muita asioita ei ollut.

1. Kokouksen päättäminen

Puheenjohtaja päätti kokouksen kello 15.30.

Markku Sauri Heli Hyttinen  
puheenjohtaja sihteeri

Liitteitä 1 kpl